Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 7 มี.ค.60
7 มี.ค. 2560

Daily View – P.M. – บล.กสิกรไทย
 
Tactical Move    
 
เดินเกมกลยุทธ์บ่าย
 
สรุปภาวะตลาดเช้า
SET Index ปรับขึ้น 2.14 จุด (+0.14%) ปิดภาคเช้าที่ 1,555.75 จุด ด้วยมูลค่าการซื้อขาย 18,876.07 ลบ.
Most Positive Impact: PTT (+0.58 จุด), U (+0.57 จุด), SCC (+0.49 จุด)
Most Negative Impact: CPALL (-0.46จุด), AOT (-0.36 จุด), CPF (-0.20 จุด)
 
แนวโน้มตลาดบ่าย
ตลาดไทยเงียบเหงาตามสภาพตลาดภูมิภาคที่ต่างปิดลบในการซื้อขายภาคเช้า นอกจากนี้ยังมีมูลค่าการซื้อขายเพียง 1.89 หมื่นล้านบาท ต่ำกว่าเฉลี่ยตั้งแต่ต้นปีที่ 2.4 หมื่นล้านบาท ทั้งนี้ กลุ่มที่หนุนตลาดในวันนี้ได้แก่ กลุ่มอสังหา (+0.78 จุด) กลุ่มพลังงาน (+0.66 จุด) และกลุ่มปิโตร (+0.53 จุด) ส่วนกลุ่มที่กดดันตลาดได้แก่ กลุ่มค้าปลีก (-0.58 จุด) กลุ่มอาหาร (-0.54 จุด) และกลุ่มขนส่ง (-0.18 จุด)
มองตลาดกำลังซึมซับประเด้นการขึ้นดอกเบี้ยของ Fed อย่างเต็มที่ ความน่าจะเป็นในการขึ้นดอกเบี้ยจากการคำนวนด้วย Fed Fund Futures อยู่ที่ระดับ 96% (ตลาดเชื่อว่า Fed จะขึ้นดอกเบี้ยแน่นอน) มองการรายงานตัวเลขการจ้างงานนอกภาคเกษตร (ตลาดคาดว่าจะเพิ่มขึ้น 1.9 แสนตำแหน่ง) และอัตราการว่างงาน (ตลาดคาดไว้ที่ 4.7%) ในวันศุกร์ที่ 10 มี.ค.60 หากไม่ออกมาน้อยกว่าคาดมากอย่างมีนัยสำคัญ จะไม่มีผลต่อโอกาสในการขึ้นดอกเบี้ยของ Fed
สิ่งที่ต้องระวังคือการประชุม FOMC ในวันที่ 14-15 มี.ค.60 แม้ตลาดจะรับรู้เรื่องการขึ้นดอกเบี้ยไปมากแล้ว แต่ตลาดกำลังรอดูว่าการคาดการณ์ดอกเบี้ยของกรรม Fed (Dot Plot) จะออกมาเป็นเท่าไหร่ หากมีการปรับมากขึ้นไปจากเดิมที่ 1.375% เท่ากับว่า Fed จะมีการขึ้นดอกเบี้ยเกิน 3 ครั้งต่อปี ซึ่งถ้ามีการขึ้น 4 ครั้ง ดอกเบี้ยจะอยู่ที่ 1.75% สูงกว่าอัตราดอกเบี้ยนโยบายของไทย กดดันให้ ธปท. อาจต้องมีการทบทวนอัตราดอกเบี้ยนโยบายใหม่ และอาจกลายเป็นการทำให้ กนง. ต้องมีการปรับขึ้นดอกเบี้ยในช่วงปลายปี
คาด SET Index ในวันนี้น่าจะมีการ Rebound เพื่อไปทดสอบ 1,560 จุด แต่มองจะเป็นแค่การเด้งก่อนจะลงต่ออีกครั้งตามแรงขายของต่างชาติที่ยังคงมีอยู่ กลยุทธ์การลงทุนยังคงเลือกสะสมหุ้นราคาต่ำ Upside เปิด EPS Growth ยังดี เลือก KCE เป็นหุ้นเด่นในการทำ Bottom Fishing
หุ้นแนะนำ: KCE MEGA SAWAD  KTB  BH CHG
หุ้นเก็งกำไรระยะสั้น: –
 
Alternative Trading:
SET50 Futures: S50H17 สถานะ Short 981 จุด ถือต่อเพื่อทำกำไรที่ 970 จุดและตั้ง Trailing Stop ไว้ที่ 977 จุด
 